Хенрик Ларсон

**Едвард Хенрик Ларсон** (роден на 20 септември 1971 година, во Хелсингборг) — шведски фудбалски тренер и поранешен фудбалер, напаѓач.

Својте почетоци Ларсон ги направил во својата родна Шведска, каде играл за Хегаборг и Хелсингборг, пред во 1993 година да потпише за холандскиот клуб . Во 1997 година, тој дошол во , каде неговата кариера го доживеала својот врв. Во седумте години (1997-2004) колку што останал во Шкотска, тој одиграл 313 натпревари и постигнал 242 гола, освојувајќи 4 титули во шкотското првенство, и по два Купа и Лига купа на земјата, а играл и во финалето на Купот на УЕФА во 2003 година загубено со 2-3 од Порто по продоложенија. Моментално, тој е најдобар стрелец на шкотскиот клуб во европските натпреварувања со 35 гола. Во периодот помеѓу 2004 и 2006 година играл за , освојувајќи ја Лигата на шампионите како протагонист. Во 2006 година се вратил во Хелсингборг каде и ја завршил кариерата, играјќи во меѓувреме кратко на позајмица во  со кој ја освоил Премиер лигата.

Ларсон бил репрезентативец и капитен на Шведска, со која настапил на три Светски ​​и три Европски првенства, освојувајќи бронзен медал на Светското првенство 1994 во САД. Својата репрезентативна кариера ја завршил со 37 гола во 106 натпревари. Тој, исто така, ја освоил наградата „*[[Шведски фудбалер на годината|Guldbollen]]*“, за најдобар шведски фудбалер на годината, и тоа двапати, во 1998 и во 2004 година. Во 2003 година, за време на јубилејот на УЕФА бил прогласен за најдобар шведски фудбалер во последните 50 години.

Во 2010 година, Ларсон ја започна својата кариера како тренер во екипата на Ландскрона, каде што останал три сезони. Подоцна раководел со Фалкенберг, а во 2015 го презел Хелсингборг, каде неговиот син, Џордан бил еден од неговите играчи. Откако Хелсингборг испаднал во второто ниво во 2016 година, Ларсон го напуштил клубот. Три години подоцна, тој накратко се вратил во истата улога во клубот. Во периодот од август 2020 година до октомври 2021 година, тој бил асистент на Роналд Куман во Барселона.

## Биографија
Едвард Хенрик Ларсон е роден на 20 септември 1971 година во Хелсингборг, Сканија. Неговиот татко, Франсиско Да Роча, е од Зеленортските Острови, а неговата мајка Ева Ларсон е швеѓанка. Неговите родители, кои никогаш не се венчале и се разделиле кога имал 12 години, одлучиле тој да го земе презимето на мајка му бидејќи сметале дека ќе му го олесни животот на нивниот син да биде полесно прифатен во Шведска. Тој му дал заслуга за неговата љубов кон фудбалот на својот татко, кој му подарил фудбалска топка кога имал само 16 месеци.

Од почетокот на неговата кариера до 2001 година, тој имал фризура составена од долги руси суканици (дури и на СП 1994 во САД). После тоа, секогаш главата му била избричена.

На 21 јуни 1996 година, Ларсон се оженил со Магдалена Спјут, која ја запознал во ресторан кога имал 19 години. Таа е ќерка на политичар и директор за образование во локалната општина. Тие имаат две деца: синот Џордан (роден во 1997), професионален фудбалер, и ќерката Џанел (родена во 2002).

## Технички карактеристики
Централен напаѓач физички многу силен и со исклучителна техника, Ларсон бил класичен играч на теренот кој напаѓал простори. Вешт со двете нозе и надарен со моќен и прецизен шут, и покрај тоа што не бил многу висок, тој исто така се покажал како играч кој има одличен удар со глава. Во текот на неговата кариера, покрај одличното чувство за голови, тој се истакнал и со давање асистенции за соиграчите.

## Статистика
### Клупска статистика
*Статистиката е ажурирана на 24 мај 2025.*

### Репрезентативна статистика

### Хет-трикови




## Титули

### Клупски
#### Фејенорд
*** [[Фудбалски куп на Холандија|Куп на Холандија]]** : 2 
: 1993-1994, 1994-1995

#### Селтик
*** [[Премиер лига на Шкотска]]** : 4
: 1997-1998, 2000-2001, 2001-2002, 2003-2004
*** [[Фудбалски куп на Шкотска|Куп на Шкотска]]** : 2
: 2000-2001, 2003-2004
***[[Лига куп на Шкотска]]** : 2
: 1997-1998, 2000-2001

#### Барселона
*** [[Примера Дивисион (Шпанија)|Примера Дивисион]]** : 2 
: 2004-2005, 2005-2006
*** [[Суперкуп на Шпанија]]** : 1 
: 2005
*** [[УЕФА Лига на шампиони|Лига на шампиони]]** : 1 
: 2005-2006

#### Хелсингборг
***[[Фудбалски куп на Шведска|Куп на Шведска]]** : 1
: 2006

#### Манчестер Јунајтед
*** [[Премиер лига на Англија|Премиер лига]]** : 1 
: 2006-2007

### Поединечни
*Шведски фудбалер на годината: 1998, 2006
* Најдобар стрелец во шкотското првенство: 5
:1998-1999 (29 гола), 2000-2001 (35 гола), 2001-2002 (29 гола), 2002-2003 (28 гола), 2003-2004 (30 гола)
* Златна копачка: 1
:2001
* УЕФА Златен играч: 2003
* Идеален тим на Европско првенство: 1
: 2004

## Наводи

## Надворешни врски

*Хенрик Ларсон на soccerway
*Хенрик Ларсон на transfermarkt
*Хенрик Ларсон на espn
*Хенрик Ларсон на whoscored

Категорија:Шведски фудбалери
Категорија:Шведски фудбалски тренери
Категорија:Фудбалери од Премиер Лига
Категорија:Фудбалери од Ла Лига
Категорија:Членови на Редот на Британската Империја
Категорија:Фудбалери на ФК Фејенорд
Категорија:Фудбалери на ФК Селтик
Категорија:Фудбалери на ФК Барселона
Категорија:Фудбалери на ФК Манчестер Јунајтед
Категорија:Фудбалери на Светско првенство 1994
Категорија:Фудбалери на Светско првенство 2002
Категорија:Фудбалери на Светско првенство 2006
Категорија:Живи луѓе
Категорија:Родени во 1971 година